גיל השכל

גיל השכל (נולד ב-1965) הוא דיפלומט ישראלי המכהן כראש הטקס במשרד החוץ. בשנים 2011–2014 כיהן כשגריר ישראל בקניה.

ביוגרפיה 
השכל נולד וגדל בירושלים. הוא בעל תואר ראשון בפסיכולוגיה ומדעי המדינה מהאוניברסיטה העברית.
בשנת 1992 התקבל לקורס הצוערים והחל את שירותו במשרד החוץ. עם סיום הקורס ב-1994, התמנה למזכיר ראשון ולממלא מקום שגריר ישראל בהודו, שם כיהן עד שנת 1998.
התפקיד הבא של השכל היה ראש דסק טורקיה ומזרח אגן הים התיכון באגף אירופה במשרד החוץ ובשנת 2000 התמנה למנהל קורס צוערים.

השכל כיהן כדיפלומט בהודו וביפן וניהל את מחלקת צפון-מזרח אסיה, מחלקת ארגונים בינלאומיים ומחלקה כלכלית במשרד החוץ.

בשנת 2011 מונה לשגריר ישראל בקניה ושגריר לא תושב באוגנדה, זמביה, טנזניה, מלאווי וסיישל.
בנוסף, תפקד כשגריר ישראל למוסדות האו"ם באפריקה (unon, unep, un-habitat).
עם שובו לישראל בשנת 2014 תפקד כסמנכ"ל משרד החוץ, ראש אגף שיתוף פעולה בינלאומי ומנהל אגף מש"ב.
החל משנת 2020 מכהן השכל בתפקיד ראש הטקס.

פרסים והוקרה
 1998 - פרס עובד מצטיין במשרד החוץ
 2019 - ציון לשבח ממשרד החוץ.

חיים אישיים
גיל נשוי לדלית ולהם ארבעה ילדים.

קישורים חיצוניים

הערות שוליים

שגרירי ישראל
עובדי משרד החוץ
שגרירי ישראל בקניה
שגרירי ישראל באוגנדה
שגרירי ישראל בטנזניה
שגרירים בזמביה
ראשי הטקס במשרד החוץ
בוגרי האוניברסיטה העברית בירושלים
ישראלים שנולדו ב-1965